Z á p i s n i c a  č. 2/2013

zo zasadnutia Rady školy pri Materskej škole v Prešove na Budovateľskej ulici č. 8

Termín konania: 07. októbra 2013 od  16.00 h. do 17.00 h.
Miesto konania zasadnutia: Materská škola Budovateľská 8, Prešov
Prítomní: viď. prezenčnú listinu, ktorá tvorí prílohu tejto zápisnice

Program:       1. Otvorenie
2. Organizácia šk.r.2013/2014
3. Správa o výchovno - vzdelávacej činnosti za šk. r. 2012/2013
4. Rozpočet školy - návrh 2014   
5. Záver

K bodu č. 1
Predsedníčka Rady školy (ďalej aj ako „RŠ“) p. Saksunová a riaditeľka MŠ p. Miklášová privítali prítomných na zasadnutí RŠ. Nakoľko na zasadnutí boli prítomní piati členovia RŠ z deviatich t.j. nadpolovičná väčšina všetkých jej členov, bola RŠ uznaná za uznášania schopnú. Pani riaditeľka vysvetlila dôvody neprítomnosti p. Gabriely Kováčovej, PhD. Jany Hudákovej, PaedDr. a PaedDr. Miroslava Benku, a ich neúčasť na zasadnutí Rady školy bola ospravedlnená. Pán Ing. arch. Viktor Tkačík sa ospravedlnil za svoju neúčasť na tomto zasadnutí e-mailom zo dňa 07.10.2013 zaslaným predsedníčke RŠ, z dôvodu jeho účasti na zasadnutí Výboru mestskej časti 4. Termín tohto zasadnutia bol oznámený členom Rady školy e-mailom zo dňa 23.09.2013, ktorým boli všetci členovia RŠ zároveň pozvaní na jej zasadnutie dňa 07.10.2013. Súčasťou pozvánky bol aj program tohto zasadnutia.

K bodu č. 2  
Pani riaditeľka informovala prítomných o organizácii školského roka 2013/2014, v ktorom podľa jej vyjadrenia došlo k zníženiu počtu upratovačiek na dve. K zmene počtu žiakov ani ostatných zamestnancov školy nedôjde, pričom organizácia nadchádzajúceho školského roka bude obdobná so školským rokom 2012/2013.

K bodu č. 3 
V ďalšom bode sa prejednávala Správa o výsledkoch a podmienkach výchovno - vzdelávacej činnosti Materskej  školy  na  Budovateľskej  ulici  v Prešove za školský rok: 2012/2013, ktorú predniesla riaditeľka školy PaedDr. Eva Miklášová. RŠ vyslovila podporu činnosti riaditeľke školy a pedagogickému zboru MŠ na úseku výchovno-vzdelávacej i riadiacej činnosti. V tejto súvislosti pani riaditeľka poukázala aj na prijaté opatrenia v súvislosti s výsledkami školskej inšpekcie, ktorá bola vykonaná v Materskej škole na Budovateľskej ul. č. 8, v Prešove v dňoch od 24.04.2013 do 26.04.2013 spočívajúce vo zvýšenom dohľade, pravidelných kontrolách a odstránení DVD prehrávača z 5. triedy. Zároveň uviedla, že v záujme zvyšovania kvality výchovno-vzdelávacieho procesu v materskej škole plánuje prehĺbiť spoluprácu aj s rodičmi detí formou anonymných dotazníkov. Prednesenú správu o výsledkoch výchovno-vzdelávacej činnosti za rok 2012/2013 zobrala RŠ na vedomie bez pripomienok a zároveň ju odporúčala zriaďovateľovi Materskej školy  na schválenie.

K bodu č. 4 
 V súvislosti s rozpočtom Materskej školy na rok 2014 riaditeľka poukázala na skutočnosť, že aj napriek odôvodneným žiadostiam adresovaným z jej strany zriaďovateľovi Materskej školy o jeho navýšenie v roku 2014, nedôjde v nasledujúcom kalendárnom roku k navýšeniu rozpočtu a to aj napriek tomu, že pri jeho súčasnej výške a neustále sa zvyšujúcej prevádzkovej a platovej náročnosti v Materskej škole, jeho reálna výška vlastne klesá a táto suma hraničí s minimálnymi požiadavkami na celkovú prevádzku školy. Zároveň uviedla, že v nasledujúcom období je v Materskej škole plánovaná rekonštrukcia pieskovísk, ktoré sú v havarijnom stave a dorábka elektrických zásuviek v jednotlivých triedach.

K bodu č. 5
Predsedníčka RŠ poďakovala pani riaditeľke a členom RŠ za konštruktívny prístup k rokovaniu. Zároveň skonštatovala, že najbližšie zasadnutie RŠ sa uskutoční podľa potreby a jednotliví členovia RŠ naň budú pozvaní e-mailovou poštou. Zasadnutie Rady školy ukončila jej predsedníčka návrhom uznesenia, ktoré členovia RŠ jednohlasne schválili v nasledujúcom znení.

UZNESENIE č. 1

zo zasadnutia Rady školy pri MŠ v Prešove, ul. Budovateľská 8, zo dňa 07. 10. 2013.

Rada školy berie na vedomie Správu o výchovno - vzdelávacej činnosti za šk. r.2012/2013 bez pripomienok a odporúča ju zriaďovateľovi na schválenie.

V Prešove 07.10. 2013                              
           
Zapísal: JUDr. Lenka Saksunová
                 predsedníčka RŠ

Kontroloval: